stanford-oval/wikipedia huggingface dataset:
Let It Be
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Two of Us (2 • +1)  | McCartney-Lennon | 3.36 |  |  |  |  |  |  |
| 2. | Dig a Pony (1 • +2)  | Lennon-McCartney | 3.54 |  |  |  |  |  |  |
| 3. | Across the Universe (1)  | Lennon-McCartney | 3.48 |  |  |  |  |  |  |
| 4. | I Me Mine (3 • +1 & 2)  | Harrison | 2.26 |  |  |  |  |  |  |
| 5. | Dig It (1 • +2)  | Lennon-McCartney-Harrison-Starkey | 0.50 |  |  |  |  |  |  |
| 6. | Let It Be (2)  | McCartney-Lennon | 4.03 |  |  |  |  |  |  |
| 7. | Maggie Mae (1 • +2)  | (Trad.) Lennon-McCartney-Harrison-Starkey | 0.40 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 8. | I've Got Feeling (2 & 1)  | McCartney-Lennon | 3.37 |  |  |  |  |  |  |
| 9. | One After 909 (1 & 2)  | Lennon-McCartney | 2.54 |  |  |  |  |  |  |
| 10. | The Long and Winding Road (2)  | McCartney-Lennon | 3.38 |  |  |  |  |  |  |
| 11. | For You Blue (3)  | Harrison | 2.32 |  |  |  |  |  |  |
| 12. | Get Back (2)  | McCartney-Lennon | 3.09 |  |  |  |  |  |  |
Laulu 1: John Lennon • 2: Paul McCartney • 3: George Harrison • 4: Ringo Starr • Viimeisenä +taustalaulu.
Kokoonpano > The Beatles

John Lennon - laulu ja taustalaulu, rytmikitara, soolokitara, lap steel -kitara, akustinen kitara, 6-kielinen bassokitara, viheltäminen
Paul McCartney - laulu ja taustalaulu, bassokitara, akustinen kitara, piano, Hammond-urut, sähköpiano, marakassit
George Harrison - soolo ja- rytmikitarat, akustinen kitara, tampura, laulu, taustalaulu
Ringo Starr - rummut, lyömäsoittimet
Kokoonpano > Ylimääräiset muusikot

Richard Anthony Hewson - sovitukset kielisoittimille ja vaskipuhaltimille
John Barham - sovitukset kuorolle
George Martin - Hammond-urut, hiekkaputki, sovitukset kielisoittimille ja vaskipuhaltimille, tuotanto
Linda McCartney - taustalaulu
Billy Preston - sähköpiano, Hammond-urut
Brian Rogers - sovitukset kielisoittimille ja vaskipuhaltimille
Dokumenttielokuvia

Michael Lindsey-Hoggin dokumenttielokuva Let It Be (1970). Lindsey-Hogg kuvasi levyn tekoa 21 päivän ajan tammikuussa 1969.
Peter Jacksonin kolmiosainen dokumenttisarja The Beatles: Get Back (2021). Peter Jackson käytti oman dokumenttinsa tekemiseen Lindsey-Hoggin kuvaamaa, mutta aikaisemmin julkaisematonta materiaalia.
Justus von Liebig

Justus von Liebig
Justus Liebig (vuodesta 1845 vapaaherra Justus von Liebig) (12. toukokuuta 1803 Darmstadt – 18. huhtikuuta 1873 München) oli saksalainen kemisti.
Justus von Liebigin piti tulla isänsä tapaan apteekkariksi, mutta rahanpuutteen vuoksi koulutus keskeytyi. Myöhemmin perheen taloudellisen tilanteen parantumisen myötä hänet lähetettiin opiskelemaan kemiaa Bonnin yliopistoon. von Liebig sai opintonsa päätökseen Pariisissa, jossa hän opiskeli Louis-Joseph Gay-Lussacin johdolla. Hän tuli professoriksi jo 21-vuotiaana. Palattuaan Saksaan vuonna 1824 hän toimi Giessenin yliopistossa muun muassa Friedrich Kekulén opettajana.
Von Liebigin oivalluksia ovat muun muassa
monet teoreettisen kemian perusteesit,
useat orgaaniset yhdisteet (esim. kloroformi, kiniini, nikotiini ),
orgaanisten aineiden alkuaineanalyysin ja orgaanisen kemian työmenetelmien kehitys,
tieteellisen maatalouskemian perustaminen ja mineraalilannoituksen aloittaminen,
monet tieteelliset kojeet.
Aiheesta muualla

Kuvia tai muita tiedostoja aiheesta Justus von Liebig Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Kroatia  Alankomaat  Puola  Vatikaani 
Tieteilijät:  CiNii  Mathematics Genealogy Project  Scopus 
Henkilöt:  Deutsche Biographie  DDB  Trove 
Muut:  SNAC  IdRef
Brian Jamieson

| Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Maa:   Yhdysvallat> Miesten soutu. |
| --- | --- | --- | --- |
|  Pronssia | Atlanta 1996 | pariaironelonen |  |
Brian Jamieson (s. 7. maaliskuuta 1969) on yhdysvaltalainen soutaja. Hän saavutti pariaironelosessa olympiahopeaa Atlantassa 1996. Maailmanmestaruuskilpailuihin hän osallistui neljä kertaa mutta ei yltänyt kertaakaan A-finaaliin.
Li (sukunimi)

Li on kiinalainen sukunimi. Se on yleensä nimen 李 (Lǐ, Luumu) pinyin-latinisointimuoto, mutta sillä voidaan kirjoittaa myös muun muassa nimiä 理, 里 ja 黎. Li on Kiinan kansantasavallan yleisin tai toiseksi yleisin sukunimi 92 miljoonalla käyttäjällään. Se kirjoitetaan korealaisissa, hongkongilaisissa ja taiwanilaisissa nimissä usein muodossa Lee. Korean Lee ja vietnamin Lý perustuvat samaan kiinankieliseen Li-kirjoitusmerkkiin. Kun nimen kiinalaiset, korealaiset ja vietnamilaiset kantajat lasketaan yhteen, Li on maailman yleisin sukunimi yli 100 miljoonalla kantajallaan.
Kuvitteellisia henkilöitä

Li Mei, Mortal Kombat -pelisarjan hahmo
Frank Lieberam

| 0 | 1 | 2 |
| --- | --- | --- |

Henkilötiedot
Koko nimi: Frank Lieberam
Syntymäaika: 17. joulukuuta 1962
Syntymäpaikka: Halberstadt, Saksan demokraattinen tasavalta
Seurat
| Vuodet | Seura | O (M) |
| 1981–1983 1983–1984 1984–1985 1985–1986 1986–1991 1992 1992–1996 1996–1998 |  1. FC Magdeburg  Lok Halberstadt  1. FC Magdeburg  Stahl Riesa  Dynamo Dresden  Ulsan Hyundai FC  VfL Wolfsburg  1. FC Magdeburg | 11  5 25 (3) 123 (6) 12 (0) 114 (5) 54 |
Maajoukkue
| 1989 |  DDR | 1 |
Valmennusura
1998–1999 2000–2004 2004–2005 2006–2007:  FC Erzgebirge Aue  VfB Germania Halberstadt  1. FC Union Berlin  MSV Neuruppin
 Seurajoukkueuran tilastot kattavat vain kansalliset sarjat.
Frank Lieberam (s. 17. joulukuuta 1962 Halberstadt Saksan demokraattinen tasavalta) on saksalainen entinen jalkapalloilija ja jalkapallovalmentaja.
Ura

Lieberam aloitti pääsarjauransa 1. FC Magdeburgissa vuonna 1981. Hän edusti seuraa kaksi kautta ennen siirtymistään Lok Halberstadtiin, joka pelasi kolmannella sarjatasolle. Kesken kauden 1984–1985 Lieberam palasi Magdeburgiin, jossa hän pelasi kauden loppuun. Seuraavan kauden hän pelasi Stahl Riesassa, josta hän siirtyi kauden jälkeen Dynamo Dresdeniin. Dynamossa Lieberam voitti kaksi DDR-Oberligan mestaruutta. Saksojen yhdistyttyä Lieberam siirtyi korealaiseen Ulsan Hyundaihin. Hän ei kuitenkaan pelannut seurassa koko kautta, vaan palasi 2. Bundesliigassa pelanneeseen VfL Wolfsburgiin. Hän edusti seuraa aina vuoteen 1998 saakka, jonka jälkeen hän liittyi 1. FC Magdeburgiin. Lieberam nosti seuran Regionalligaan ja lopetti uransa vuonna 1998.
Valmennusuran Lieberam aloitti heti pelaajauran loputtua. Hän on toiminut FC Erzgebirge Auen, VfB Germania Halberstadtin, 1. FC Union Berlinin ja MSV Neuruppinin valmentajana. Lisäksi hän toimi lyhyen ajan 1. FC Lok Stendalin valmentajistossa, mutta lopetti seuran talousvaikeuksien takia.
Lieberam edusti DDR:n jalkapallomaajoukkuetta kerran. Lisäksi hän pelasi lukuisia nuorten maajoukkueotteluja.
Jañadaria

Şirik-Rabatin muinaislinnan kaivauksia Jañadarian varrella.
Jañadaria (kaz. Жаңадария, karakalpakiksi Jañadarya) on Syrdarjan kuivuneen sivuhaaran uoma Kazakstanissa ja Uzbekistanissa. Joki sai alkunsa 45 kilometriä Qyzylordasta kaakkoon, virtasi läpi Kyzylkumin hiekka- ja savitasangon ja laski Araljärveen. Uoman pituus on 681 kilometriä.
Jañadaria virtasi Araljärveen vuoteen 1819 saakka. Joki saa nykyään vettä lähteistä sekä syksyn ja talven sateista, mutta se virtaa hyvin harvoin ja ehtyy Karakalpakstanin alueella. Sen varrella kasvaa hopeapensaita, poppeleita ja saksauleja. Jokilaaksoa käytetään laidunmaana. Siellä on paljon asutuksen ja kastelukanavien jäänteitä.
Libertiinit

Libertiinit olivat erilaisia oppineiden henkilöiden poliittisia ja sosiaalisia ryhmiä, jotka vaikuttivat Euroopassa 1600-luvulla. Libertinismi oli eräänlaista tuon ajan filosofista vapaa-ajattelua, mutta tuolloin termiin ei liittynyt nykyisenkaltaista ajatusta ateismista. Ensimmäisenä termiä käytti Jean Calvin eräästä 1500-luvulla vaikuttaneesta alankomaalaisesta anabaptistilahkosta, joka hylkäsi monet yhteiskunnan vakiintuneet arvot.
Oppineet libertiinit

1600-luvun ”oppineet libertiinit” (ransk. les libertins érudits) olivat eräänlaisia 1700-luvun valistuksen edelläkävijöitä. Libertiinit eivät kuitenkaan pyrkineet muuttamaan yhteiskuntaa ja toimimaan julkisesti – päinvastoin heidän aikanaan ja heidän ajatuksillaan sellainen olisi ollut usein jopa vaarallista. He arvostelivat vakiintuneita instituutioita, auktoriteetteja ja uskontoja teoksissaan peitellysti. Uskontokritiikki suuntautui ennen kaikkea taikauskoa ja salatieteitä vastaan. Se loi kuitenkin pohjaa kristinuskon yhä voimakkaammalle arvostelulle.
Tunnetuimpia oppineita libertiinejä olivat:
Elie Diodati (1576–1661)
Pierre Dupuy (1582–1651)
François de La Mothe-Le-Vayer (1588–1672)
Jacques Dupuy (1591–1656)
Pierre Gassendi (1592–1657)
Gabriel Naudé (1600–1653)
Libertinismi myöhemmin

Markiisi de Sade
Aleister Crowley
Sana ”libertiini” on tullut merkitsemään henkilöä joka on vapaa kahleista ja yhteisöllisistä säännöistä. Ajattelutapa sai uusia kannattajia 1700- ja 1800-luvulla erityisesti Ranskassa ja Englannissa. Sen kannattajiin kuuluivat muun muassa Markiisi de Sade ja Aleister Crowley.
Aiheesta muualla

Block, Walter: Libertarianism vs. Libertinism. The Journal of Libertarian Studies: An. Interdisciplinary Review, Vol. 11, No. 1, 1994b, pp. 117-128. (englanniksi)
Kaitaro, Timo: Valistus ja järjenkäytön julkisuus: 1600-luvun oppineet libertiinit ja 1700-luvun klandestiinikirjallisuus. Ennen & nyt 3/2001.
Lielirbe

Lielirbe Latvian kartalla
Lielirbe (liiviksi Īra) on kylä Liivinrannan kulttuurinsuojelualueella Latvian Ventspilsin kunnan pohjoisnurkassa. Tässä Itämeren rannalla sijaitsevassa kylässä oli vielä vuonna 1935 noin 300 asukasta ja 80 taloa, mutta nykyisin se on hylätty. Kylästä meni pieni rautatie Ventspilsiin ja Riikaan.
Kylästä on maanteitse lähes 50 kilometrin matka Ventspilsiin.
Aiheesta muualla

Ziemekurzeme.lv - Lielirbe[vanhentunut linkki]
Ūžkilā (Jaunciems)
Kūolka (Kolka)
Kūoštrõg (Košrags)
Īra (Lielirbe)
Lūžkilā (Lūžņa)
Irē (Mazirbe)
Mustānum (Melnsils)
Pizā (Miķeļtornis)
Pitrõg (Pitrags)
Sǟnag (Saunags)
Sīkrõg (Sīkrags)
Vaid (Vaide)
Lieksan keskustaajama

| Lieksan keskustaajama |
| --- | --- |
 Lieksan keskustaajama
 Koordinaatit: 63.3177°N, 30.0289°E 
Valtio:  Suomi
Maakunta:  Pohjois-Karjala
Kunta:  Lieksa
Hallinto:  
 – Asutustyyppi:  taajama
Pinta-ala:  
 – Kokonaispinta-ala:  15,23 km2 km²
Väkiluku (2020):  6 739
 – Väestötiheys:  442,5 as./km²
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2020 mukaiset. 
Infobox OKVirheellinen NIMI-arvo: 
Lieksan keskustaajama on Lieksan kaupungin keskustaajama, joka sijaitsee Pohjois-Karjalan pohjoisosassa. Se sijaitsee Venäjän Repolan Lieksajärvestä alkunsa saavan Lieksanjoen suun ja Pielisen itärannan seudulla.
Lieksan keskustaa (2010).
Lieksan kirkko (Reima ja Raili Pietilä, 1982).
Tilastokeskuksen taajama-aluerajauksen mukaan Lieksan keskustaajaman pinta-ala oli 15,23 neliökilometriä ja väkiluku 6 739 vuoden 2020 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.
Historia

Lieksa esiintyy kirjallisessa aineistossa paikannimenä vuonna 1500 (Leksa), 1590 (Lexa), 1618 (Lexa) ja 1631 (Lexa By).
Kylän alkuvaiheessa vuonna 1500 Lieksanjoen suulle kirjattiin kuusi asukasta. Vesiväylien äärellä sijainnut asuinpaikka houkutteli uudisasukkaita jo keskiajalla.  Lieksaan perustettiin jonkin aikaa myöhemmin kaikki Pielisen rantakylät käsittänyt kappeli. Yhteisö itsenäistyi 1600-luvun alussa Pielisjärven kirkko- ja hallintopitäjäksi. Tuolloin alueeseen kuului nykyisen Lieksan pääkylän lisäksi Viensuun, Viekin, Nurmijärven, Pankajärven ja Ruunaan kylät, sekä lähiseudulta Nurmes, Haapakylä, Juuka, ja Vuokko. Kenraalikuvernööri Pietari Brahen tutustumismatkan jälkeen, Pielisjärvi erotettiin 1639 omaksi seurakunnakseen. Seurakunnan ensimmäinen kirkko nousi Nurmekseen, ja vuonna 1651 rakennettiin Lieksan kirkko, josta tuli myös seurakunnan kirkkoherran kotipaikka. Brahean kaupunki perustettiin 1652 Lieksanjoen rannalle Kirkkosaaren lounaiskärkeen. Vaikka kaupunkia kohtasi tuho (kaupunki poltettiin) 1656 ruptuurisodassa, Brahea rakennettiin uudelleen. Asukasluku kohosi ehkä 500:aan ja kaupunkiin perustettiin Pohjois-Karjalan ensimmäinen koulu. Käkisalmen maaherra Piper kuitenkin lakkautti tarpeettomana pitämänsä kaupungin jo vuonna 1683.
Pielisjärven kirkonkylä eli Lieksa pysyi kuitenkin tärkeänä kauppapaikkana ja liikekeskuksena. Vuonna 1915 se muodostettiin taajaväkiseksi yhdyskunnaksi. Vuonna 1936 se erotettiin Pielisjärvestä eri kuntana olevaksi kauppalaksi. Vuoden 1973 alussa Lieksa muutettiin kaupungiksi, ja samalla siihen liitettiin koko Pielisjärven kunta.
Nykyinen Lieksan kirkko (1982) on Reima ja Raili Pietilän suunnittelema.
Leväjärvi (Suonenjoki)

| Leväjärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°34′41″N, 27°03′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven v−a (14.79)
Tulouomat:  Kutukoski Kutujärvestä, Kourujoki Salpuusta
Lasku-uoma:  Sikosalmi Koskeloveteen
Järvinumero:  14.791.1.001
Mittaustietoja
Pinnankorkeus:  97,6 m  
Pituus:  1,7 km  
Leveys:  920 m  
Rantaviiva:  5,991 km  
Pinta-ala:  42,91 ha   
Suurin syvyys:  20 m  
Valuma-alue:  350 km²  
Saaria:  ei saaria
 fiLeväjärvi 
Leväjärvi on Pohjois-Savossa Suonenjoella Levän lähellä  sijaitseva järvi. Järvi sijaitsee Pieksämäen reitin alajuoksulla.
Maantietoa

Leväjärvi on 1,7 kilometriä pitkä, 900 metriä leveä, ja sen pinta-ala on 43 hehtaaria. Se sijaitsee Uittokallion, Pukinvuoren ja Rimminniemen muodostamassa painaumassa. Rimminniemen taakse jää 450 metriä pitkä Rimminlahti, jonka lahdensuu on varsin kapea. Leväjärvessä ei ole kartan mukaan saaria. Järvi on luodattu ja siitä on julkaistu syvyyskartat. Matalassa järvessä on keskiosassa yksi syvänne, jossa on 20 metriä syvää. Syvin kohta sijaitsee Kourujoen laskupaikan edustalla . Rimminlahdella on yli viisi metriä syvää. Järven rantaviivan pituus on 6,0 kilometriä. Silmämääräisesti rannat ovat kaksikolmasosalta metsämaata ja loput ovat rannan läheisyyteen ulottuvia peltomaita. Kourujoen suistoalueen ympäristö on soistunutta aluetta. Järvellä vaikuttaa viisi maatila. Rannoilla sijaitsee alle 10 vapaa-ajan asuntoa. Valtatie 9 ja kantatie 72 kohtaavat järven koillispuolella. Niiltä haarautuvat taloille johtavat tiet, jotka tulevat rantojen lähettyville.
Luontoarvoja

Kourujoen suiston rannat ovat osa Kurkivuoren-Rimminluhdan-Sikosalmen Natura-alueetta (FI0600016, 91 hehtaaria). Kourujoki kuuluu suojelualueeseen ja se virtaa hiekkapohjoisena alas raatevaltaiselle Rimminluhdalle.
Vesistösuhteet

Leväjärvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Leväjärven–Kutujoen alueeseen (14.791) järvi kuuluu. Järvi on tyypiltään läpivirtausjärvi, joka muodostaa Pieksämäen reitin alajuoksun osuuden. Yläpuolisen valuma-alueen pinta-ala on noin 350 neliökilometriä ja järvisyys on 12,46 %. Valuma-alueeseen sisältyy Kourujoen valuma-alue (14.799), joka on pinta-alaltaan 34 neliökilometriä ja järvisyys 5,4 %. Järveen laskee etelästä Kutujärvestä alkava lyhyt Kutukoski , jossa on pudotusta 0,2 metriä. Leväjärven vedenpinnan korkeus on 97,6 metriä mpy. Sen pohjoispäästä alkava Sikosalmi on leveä uoma, joka purkautuu Koskeloveteen. Koskelovesi on samalla korkeudella kuin Leväjärven vedenpinta.
Historiaa

Vuosien 1973 ja 1998 peruskartoissa on Sikosalmen luusuassa Koskelon leirintäalue. Nykyään sitä ei enää ole. Itärannoilta on rannoille ulottuvista pelloista kaksi peltopalstaa poistettu viljelystä vuoden 1998 kartassa.
Aiheesta muualla

Rönty, Hannu: Kourujoki, Suonenjoki, retkipaikka.fi
(14.7)
HMS Liddesdale

| HMS Liddesdale |
| --- | --- |
 HMS Liddesdale

Aluksen vaiheet
Rakentaja:  Vickers Armstrong, Newcastle-upon-Tyne
Kölinlasku:  22. marraskuuta 1939
Laskettu vesille:  19. elokuuta 1940
Palveluskäyttöön:  3. maaliskuuta 1941
Poistui palveluskäytöstä:  romutettu 1948
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 × 4" QF Mk XVI -tykkiä kaksiputkisina Mk XIX -asennuksina 2 × Oerlikon 20 mm ilmatorjuntatykkiä 2 × nelipiippuista Vickers .50" Mk III -ilmatorjuntakonekivääriä 6 × syvyyspomminheittäjää
HMS Liddesdale (viirinumero L100) oli Britannian kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.
Valmistus

Alus tilattiin 4. syyskuuta 1939 työnumerolla J4136 osana vuoden 1939 sota-ajan hätäohjelmaa (engl. 1939 War Emergency Programme) Vickers Armstrongilta Newcastlesta, missä köli laskettiin vielä samana vuonna 22. marraskuuta. Alus laskettiin vesille 19. elokuuta 1940 nimettynä skotlannissa järjestetyn ketunmetsästyksen mukaan ja valmistui 3. maaliskuuta 1941.
Palvelus

Alus poistettiin palveluksesta Chathamissa ja se siirrettiin reserviin 11. joulukuuta 1945. Alus sijoitettiin 1948 poistolistalle ja se myytiin 1. lokakuuta BISCOlle. Alus hinattiin kuukautta myöhemmin J. J. Kingille Gatesheadiin romutettavaksi.
Lido

Venetsian laguunia esittävä kartta.
| --- | --- |
Sijainti:  Venetsia Venetsian metropolikaupunki Veneto Italia
Vesialue:  Venetsian laguuni
Merialue:  Adrianmeri
Korkein kohta:  3  m 
Pinta-ala:  4 km²
| --- | --- |
Asukasluku:  20 000
muokkaa - muokkaa wikitekstiä - muokkaa Wikidataa
Lido on Venetsian edustalla sijaitseva kapea hiekkasärkkä Italian rannikolla. Noin 12 kilometriä pitkä maakaistale on osa Venetsian laguunin Adrianmerestä erottavaa saarijonoa.
Lidon saarella asuu noin 20 000 ympärivuotista asukasta.lähde? Kesällä alueelle tulvii koti- ja ulkomaisia turisteja. Lidossa järjestetään vuosittain syksyllä perinteiset Venetsian elokuvajuhlat.
Neljännen ristiretken alussa siihen aikaan asumaton Lidon hiekkasärkkä toimi vuonna 1202 yli 10 000 ristiretkeläisen sotilasleirinä, jotka venetsialaiset myöhemmin saartoivat kun näillä ei ollut varaa maksaa tilaamiaan kuljetuspalveluja ja muonaa.
Galleria

Vuonna 1900 rakennettu Grand Hotel des Bains.
Venetsian 65. elokuvajuhlat vuonna 2008 Lidossa.
Aiheesta muualla

Kuvia tai muita tiedostoja aiheesta Lido Wikimedia Commonsissa
Li Weifeng

| 0 | 1 | 2 |
| --- | --- | --- |

Henkilötiedot
Syntymäaika: 1. joulukuuta 1978 (ikä 45)
Syntymäpaikka: Changchun, Jilin, Kiina
Pelipaikka: puolustaja
Pituus: 182 senttimetriä
Junioriseurat
1990–1995 1996–1998 1998:  Tianjin Locomotive  Jianlibao Youth  Tianjin Locomotive
Seurat
| Vuodet | Seura | O (M) |
| 1998–2002 2002–2003 2003–2005 2006–2008 2008 2009–2010 2011– |  Shenzhen Ping'an  Everton  Shenzhen Jianlibao  Shanghai Shenhua  Wuhan Guanggu  Suwon Bluewings  Tianjin Teda | 92 (4)  1 (0) 59 (4) 49 (8) 2 (0) 48 (2) 52 (1) |
Maajoukkue
| 1998–2011 |  Kiina | 114 (14) |
 Seurajoukkueuran tilastot kattavat vain kansalliset sarjat, päivitetty 1. maaliskuuta 2013.  Maajoukkueuran tilastot päivitetty 1. maaliskuuta 2013.
Li Weifeng (kiin. 李玮峰, s. 1. joulukuuta 1978 Changchun, Kiina) on kiinalainen jalkapalloilija, pelipaikaltaan puolustaja. Hän pelasi seuratasolla pääasiassa kotimaassaan mutta myös Etelä-Koreassa ja yhden ottelun Englannissa. Li edusti vuonna 1998 alkaneella urallaan Kiinan maajoukkuetta yli sadassa ottelussa.
Li tunnetaan parhaiten hyvästä pääpelistään, jonka mukaan hän onkin saanut lempinimen Isopää.
Seurajoukkueura

Li aloitti seurajoukkueuransa vuonna 1998 Kiinan Superliigassa pelaavassa Shenzhen Ping'anissa. Hän pelasi siellä neljä kautta, joiden aikana hän edusti joukkuettaan peräti 92 ottelussa, tehden neljä maalia. Kaudella 2002–2003 hän pelasi yhden ottelun Evertonin joukkueessa, joka pelaa Valioliigassa, Englannin jalkapallon korkeimmalla sarjatasolla. Li ei pystynyt vakuuttamaan valmennusjohtoa kyvyillään ja siirtyi nopeasti takaisin Shenzheniin, joka oli muuttanut joukkueensa nimen Jianlibaoksi.
Vuonna 2006 Jianlibao kärsi talousvaikeuksista, ja Li joutui jättämään seuran monen muun joukkuetoverinsa tavoin. Hän pysyi edelleen maansa pääsarjassa, ja siirtyi tällä kertaa pelaamaan Shanghai Shenhua FC:hen, vaikka Serie A:n Fiorentina olisi ollut myös kiinnostunut ostamaan hänet.
Peliajan puutteen vuoksi Li vaihtoi kaksi vuotta myöhemmin edelleen seuraa kotimaassaan. Hän osallistui kahteen otteluun Wuhan Guanggun joukkueessa, kunnes se pian vetäytyi liigasta ja lopetti kokonaan toimintansa epäoikeudenmukaiseksi katsomansa kohtelun vuoksi. Li jäi ilman seuraa loppukauden ajaksi. Suuri osa joukkueen pelaajista laitettiin kauden lopuksi siirtolistalle, heidän joukossaan myös Li. Hetken ajan näytti, ettei hän pääsisi pelaamaan mihinkään seuraan, mutta AFC:n mestareiden liigan uusi sääntö muutti kaiken. Säännön mukaan jokaisella joukkueella tulee olla vähintään yksi ulkomaalainen pelaaja. Japanin ja Etelä-Korean pääsarjojen joukkueet kiinnostuivat heti Listä, joka lopulta valitsi joukkueekseen Korean K-Leaguessa pelaavan Suwon Samsung Bluewingsin, jonka kanssa hän teki 400 000 Yhdysvaltain dollarin arvoisen sopimuksen kahdeksi vuodeksi.
Li sai kahden keltaisen kortin myötä ulosajon ensimmäisessä Bluewingsin ottelussaan AC Sparta Prahaa vastaan.  Toisessa ottelussa hän kuitenkin hyvitti tilanteen tekemällä ottelun avausmaalin. Ottelu pelattiin japanilaista Kashima Antlersia vastaan, ja Bluewings voitti sen luvuin 4–1.
Tammikuussa 2011 Li palasi takaisin Kiinaan, jossa hän allekirjoitti sopimuksen Tianjin Tedan kanssa.
Maajoukkueura

Li pelasi ensimmäisen maajoukkueottelunsa Kiinan joukkueessa marraskuussa 1998. Tuolloin kyseessä oli ystävyysottelu Etelä-Koreaa vastaan. Ensimmäisen maalinsa hän teki alle kuukautta myöhemmin Aasian kisoissa Omanin jalkapallomaajoukkuetta vastaan.
Maailmanmestaruuskilpailuissa 2002 Li pelasi Kiinan kaikki kolme ottelua alusta loppuun.
Kiinan valmentaja Arie Haan nimesi Lin joukkueensa kapteeniksi vuonna 2003. Hänen kapteenin paikkansa luovutettiin myöhemmin Zheng Zhille.
Maajoukkueura > Maajoukkuemaalit

| # | Päivämäärä | Paikka | Vastustaja | Maali | Lopputulos | Ottelumuoto |
| --- | --- | --- | --- | --- | --- | --- |
| 1 | 12.12.1998 | Bangkok, Thaimaa |  Oman | 5–0 | 6–1 | Aasian kisat 1998 |
| 2 | 26.1.2000 | Hồ Chí Minh, Vietnam |  Guam | 4–0 | 19–0 | Karsinnat Aasian-mestaruus-kilpailuihin 2000 |
| 3 | 3.9.2000 | Shanghai, Kiina |  Irak | 1–0 | 4–1 | Ystävyysottelu |
| 4 | 3.9.2000 | Shanghai, Kiina |  Irak | 3–1 | 4–1 | Ystävyysottelu |
| 5 | 22.4.2001 | Xi'an, Kiina |  Malediivit | 10–1 | 10–1 | Karsinnat MM-kisoihin 2002 |
| 6 | 13.5.2001 | Kunming, Kiina |  Indonesia | 1–1 | 5–1 | Karsinnat MM-kisoihin 2002 |
| 7 | 7.9.2001 | Doha, Qatar |  Qatar | 1–1 | 1–1 | Karsinnat MM-kisoihin 2002 |
| 8 | 15.9.2001 | Shenyang, Kiina |  Uzbekistan | 1–0 | 2–0 | Karsinnat MM-kisoihin 2002 |
| 9 | 16.2.2003 | Wuhan, Kiina |  Viro | 1–0 | 1–0 | Ystävyysottelu |
| 10 | 17.11.2004 | Kanton, Kiina |  Hongkong | 7–0 | 7–0 | Karsinnat MM-kisoihin 2006 |
| 11 | 22.2.2006 | Kanton, Kiina |  Palestiina | 2–0 | 2–0 | Karsinnat Aasian-mestaruus-kilpailuihin 2007 |
| 12 | 21.10.2007 | Foshan, Kiina |  Myanmar | 7–0 | 7–0 | Karsinnat MM-kisoihin 2010 |
| 13 | 25.5.2008 | Kunshan, Kiina |  Jordania | 2–0 | 2–0 | Ystävyysottelu |
| 14 | 15.11.2011 | Singapore, Singapore |  Singapore | 2–0 | 4–0 | Karsinnat MM-kisoihin 2014 |
Aiheesta muualla

Profiili Soccerwayssa
Kiinan joukkue – Jalkapallon MM-kilpailut 2002
1 An Qi
2 Zhang Enhua
3 Yang Pu
4 Wu Chengying
5 Fan Zhiyi
6 Shao Jiayi
7 Sun Jihai
8 Li Tie
9 Ma Mingyu
10 Hao Haidong
11 Yu Genwei
12 Su Maozhen
13 Gao Yao
14 Li Weifeng
15 Zhao Junzhe
16 Qu Bo
17 Du Wei
18 Li Xiaopeng
19 Qi Hong
20 Yang Chen
21 Xu Yunlong
22 Jiang Jin
23 Ou Chuliang
Valmentaja Milutinović